ΕΛΛΗΝΙΚΗ ΔΗΜΟΚΡΑΤΙΑ
ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ
ΓΡΑΦΕΙΟ ΑΝΤΙΠΕΡΙΦΕΡΕΙΑΡΧΗ ΠΕΛΛΑΣ
ΤΑΧ.Δ/ΝΣΗ: Διοικητήριο Πέλλας - Έδεσσα
ΤΑΧ. ΚΩΔΙΚΑΣ: 58200
ΤΗΛΕΦΩΝΟ: 2381351201
ΗΛ.Δ/ΝΣΗ: grantiper@pella.gr

Δελτίο Τύπου

								Έδεσσα, 14/5/2023

Μήνυμα του Αντιπεριφερειάρχη Ιορδάνη Τζαμτζή για τη Γιορτή της Μητέρας.

Ένας άγγελος ρώτησε κάποτε τον Θεό. 
Πώς θα προστατεύσουμε στη γη τα αθώα παιδιά;  
Και ο Θεός απάντησε: Έπλασα την Μητέρα.
Μητέρα,  μαμά,  μάνα…
όπως και  να  την πούμε παραμένει η  γλυκύτερη μορφή μέχρι το τέλος της ζωής μας, ακλόνητο στήριγμα, πηγή δύναμης και έμπνευσης, σύμβολο αυτοθυσίας και ανιδιοτελούς αγάπης.
Σήμερα λέμε το  «ευχαριστώ» που οφείλουμε στη γυναίκα που μας ανάστησε και έγινε για εμάς όλος ο κόσμος, μέχρι να σταθούμε γερά στα πόδια μας.
Στη μαμά, που ξέρει να θεραπεύει με την αγκαλιά της, την αγάπη της και το μαγικό φιλί της.
Στη μητέρα που θυσιάζεται, εργάζεται ή καμαρώνει το ανάπηρο παιδί της. 
Στη μάνα που τρέφει το παιδί της με το αίμα της, το γάλα της και τις αρετές της, όπως έχει πει ο Γάλλος φιλόσοφος Ρουσσώ.
Στις μάνες που δεν γέννησαν, μα αγάπησαν...

Χρόνια πολλά από καρδιάς.